Bruke punktsystemet - en kort oversikt

4. Bruke punktsystemet - en kort oversikt 4.1. Punktsystemet som leselist
Skal du kunne bruke punktsystemet som leselist mot Windows, må pc-en ha det vi kaller et skjermlesingsprogram installert, og et slikt program følger ikke med punktsystemet. Dessuten må punktsystemet kobles til en pc. Vanligvis skjer dette med en kabel (serie eller usb).
Sørg for at punktsystemet er skikkelig tilkoblet, og at enheten er slått på før du starter skjermleseren, ellers vil ikke skjermleseren kunne oppdage punktsystemet. Punktlinjen vil normalt vise den valgte posisjonen i det aktive vinduet. Beveger du deg f.eks. gjennom en meny, vil det valgte menypunktet vises på punktlinjen. Blatastene og lar deg bla i en tekst. I tekstbehandlingsprogrammer som f.eks. Microsoft Word, kan du også plassere markøren der du måtte ønske i teksten, ved å bruke markørhentetastene over punktcellene. -tastene kan også brukes for å gjøre et valg i en meny, eller for å aktivere en funksjon, f.eks. svare ja eller nei på et spørsmål. Det å trykke en -tast over "Ja", har samme effekt som å trykke "j".
Skjermleseren konverterer innhold fra tekst og grafikk i et Windows-skjermbilde til tale og/eller punktskrift. Vanligvis brukes pc-ens innebygde lydkort for å generere tale. Visning av punktskrift skjer ved hjelp av punktsystemet ditt, etter at informasjonen er videresendt fra skjermleseren til punktsystemet. Alle de vanlige skjermleserne på markedet støtter Handy Techs leselister. Under installasjonen av skjermleseren, er alt du behøver å gjøre, å velge "Handy Tech". Skjermleseren finner da ut hvilken punktlinje fra Handy Tech du har, og justerer linjelengde m.m. i henhold til linjen din.
Brukes JAWS for Windows, vil en oppstartsmelding dukke opp; denne viser navnet på punktsystemet som ble funnet av programmet, porten som brukes for å kommunisere med punktsystemet, samt gjeldende JAWS-språk som brukes. De ulike skjermleserkommandoene er tilordnet spesifikke taster på punktsystemet. En oversikt over standard tastedefinisjoner for JAWS for Windows, finner du i kapittel 8.1.2.
Ønsker du å ta i bruk det eldre, mer tekstorienterte operativsystem, DOS, kan du bruke skjermlesingsprogrammet BW-PRO, som er inkludert i pakken med punktsystemet. Programmet startes ved å oppgi {bwp} fra kommandolinjen under DOS. Dette vil få punktsystemet til automatisk å gå over i pc-modus, og gjeldende linje på skjermen (den som har markøren) vil vises på punktlinjen.
Bruken av punktsystemet som leselist under Windows er beskrevet i kapittel 8.1, og JAWS er brukt som eksempel. Hvordan arbeide med BW-PRO under DOS, er forklart i kapittel 8.3.
4.2. Punktsystemet som noteringsenhet 4.2.1. Bla i menyen
Slå på punktsystemet, og bla opp og ned i menyen med tastene og . Med eller , aktiveres en funksjon, eller en undermeny åpnes. Med , lukker du undermenyer eller du avslutter funksjoner. og fører deg henholdsvis til første og siste punkt i menyen du er i.
En detaljert beskrivelse av menypunktene finnes i kapittel 5.1.
4.2.2. Skrive et notat
For å skrive en tekst, må du først trykke ved menypunktet 'Fil'. Nå vises ordene 'Ny fil', og en ny fil åpnes dersom du trykker . Deretter vil du se at markøren, representert ved blinkende punkt 7 og 8, vises i første celle på punktlinjen. Du kan nå begynne å skrive. Taster du feil, kan du slette bakover ved å trykke . Med markørhentetastene kan du på en enkel måte flytte markøren dit du ønsker.
, sletter tegnet markøren står på. kan du bruke for å veksle mellom overskrivings- og innsettingsmodus. Et lydsignal som består av en lav tone indikerer at overskrivingsmodus er aktiv, mens en høy tone indikerer innsettingsmodus. Når du er i overskrivingsmodus, vil markøren representeres ved at alle åtte punktene blinker.
Du kan lese teksten du har skrevet med de vanlige blatastene ( for bakover, og for framover). Markørposisjonen endres ikke når du blar på denne måten. Ønsker du å gå tilbake til markøren, trykker du ganske enkelt . Skal du derimot flytte markøren, vil det enkleste være å bruke en av markørhentetastene.
Andre funksjoner i editoren, som f.eks. søk og erstatt, er omtalt i kapittel 5.2
4.2.3. Lagre notater
Du kan velge mellom flere framgangsmåter for å lagre tekst:
1. Lagre gjeldende fil uten å lukke den:
• Trykk akkord-s (), og du får meldingen 'Lagre fil: ', etterfulgt av standardfilnavnet, som vil variere avhengig av hvilket punktsystem du bruker. For Braille Wave, er navnet 'WAVETEXT'. For Braille Star 40/80, er det 'STARTEXT', og for Braillino er det 'BRAILLINO'. Markøren er plassert på første tegn i filnavnet.
• Du kan godta standardnavnet, overskrive det ved å oppgi et nytt filnavn eller redigere filnavnet ved å flytte markøren, slette og/eller skrive inn nye tegn. Dersom du skriver et tegn uten først å flytte markøren, forsvinner det eksisterende filnavnet.
• For å lagre filen, trykker du . Hvis en fil med samme navn finnes fra før, vil du få beskjed, og du kan velge om du vil overskrive filen som finnes eller oppgi et annet navn.
2. For å lagre gjeldende fil, og deretter lukke den:
• Trykk (akkord-e). Prosedyren for å lagre, er som beskrevet over.
• Når filen er lagret, vil den også lukkes. Hvis du ikke har flere filer åpne i editoren, vil også editoren lukkes, og du kommer til hovedmenyen på menypunktet 'Fil'.
Advarsel
Merk: Før du skrur punktsystemet av, skal du alltid lukke filer som er åpne. Dette er viktig fordi punktsystemet ikke lagrer automatisk når apparatet blir slått av. Skulle du slå av uten først å lukke filene som er åpne, vil du ikke bare miste ulagrede endringer. Du kan også risikere å ødelegge andre filer.
4.2.4. Åpne en fil
For å åpne filen som sist ble lukket, velger du menypunktet 'Forrige fil' på filmenyen. Dette åpner filen du sist lukket, og markøren er plassert der den var da du lukket filen.
For å åpne en annen eksisterende fil, blar du videre i filmenyen. Når du kommer forbi punktene 'Ny fil' og 'Forrige fil', vil punktsystemet vise en liste over filene dine, i alfabetisk rekkefølge.
Velg ønsket fil ved å bla med tastene og 4.2.5. Overføre en fil fra punktsystemet til en pc
Start programmet HTCom på pc-en, og velg "Motta fil" ved å bruke tab eller piltastene etterfulgt av linjeskift.
Pc-en vil da vise alle filene på punktsystemet, og du kan velge én eller flere filer som skal overføres. Trykk tab for å flytte til feltet der du kan spesifisere enheten filene skal sendes til. Overføringen starter så snart du aktiverer ok-knappen f.eks. ved å trykke . Under filoverføringen viser punktlinjen følgende:
'Overført mmmm av nnnn tegn'
Her angir mmmm hvor mange tegn som er overført, og nnnn hvor mange tegn som til sammen skal overføres (filstørrelsen). Når alle filene er overført, kan du lukke HTCom.
4.2.6. Overføre en fil fra en pc til punktsystemet
Start programmet HTCom på pc-en. Velg deretter "Send fil" med tab eller piltaster, og trykk så linjeskift.
Du blir nå presentert for en dialogboks der du kan velge hvilken fil som skal sendes. Når filen er valgt, åpnes en ny dialog. Her kan du bestemme om filen skal konverteres til engelsk eller tysk kortskrift. Når du trykker her, overføres filen.
Når filoverføringen er fullført, returnerer HTCom igjen til hovedmenyen. På punktsystemet vil du nå finne den overførte filen i fillisten under menypunktet 'Fil'. Du kan åpne den som beskrevet over, og du kan fortsette redigeringen av filen.
|